[pic] | EVROPSKA KOMISIJA |

Bruselj, 1.4.2011

COM(2011) 167 konč.

2009/0059 (COD)

MNENJE KOMISIJEv skladu s členom 294(7)(c) Pogodbe o delovanju Evropske unijeo spremembah Evropskega parlamentak stališču Sveta gledepredloga

UREDBE EVROPSKEGA PARLAMENTA IN SVETA o spremembi Uredbe (ES) št. 1934/2006 o oblikovanju instrumenta za financiranje sodelovanja z industrializiranimi državami in ozemlji ter drugimi državami in ozemlji z visokim dohodkom (ICI plus)

2009/0059 (COD)

MNENJE KOMISIJEv skladu s členom 294(7)(c) Pogodbe o delovanju Evropske unijeo spremembah Evropskega parlamentak stališču Sveta gledepredloga

UREDBE EVROPSKEGA PARLAMENTA IN SVETA o spremembi Uredbe (ES) št. 1934/2006 o oblikovanju instrumenta za financiranje sodelovanja z industrializiranimi državami in ozemlji ter drugimi državami in ozemlji z visokim dohodkom (ICI plus)

1. Uvod

V skladu s členom 294(7)(c) Pogodbe o delovanju Evropske unije Komisija izrazi svoje mnenje o spremembah, ki jih predlaga Evropski parlament v drugi obravnavi. Komisija v nadaljevanju podaja mnenje o spremembah, ki jih je predlagal Parlament.

2. Ozadje

Datum predložitve predloga Parlamentu in Svetu: 21. april 2009

Dokument COM(2009) 197 konč. 2-2009/0059 (COD), popravek: 30. novembra 2009, spremenjen: 1. decembra 2009 (začetek veljavnosti Lizbonske pogodbe)

Datum mnenja Parlamenta v prvi obravnavi: 21. oktober 2010

Datum predložitve spremenjenega predloga Parlamentu in Svetu: ne obstaja

Datum političnega dogovora o stališču Sveta: ne obstaja

Datum uradnega sprejetja stališča Sveta: 10. december 2010

Datum mnenja Parlamenta v drugi obravnavi: 3. februar 2011

3. Namen predloga

Komisija je v okviru vmesnega pregleda finančnih instrumentov za zunanje delovanje pripravila ta predlog, da bi odpravila pravno praznino , ki je v tem, da EU ne more financirati dejavnosti, ki ne spadajo jasno v kategorijo uradne razvojne pomoči, v šestinštiridesetih partnerskih državah EU po celem svetu.

Vzrok za to je, da uredba o instrumentu za razvojno sodelovanje (člen 2(4)) izključuje večino ukrepov (z omejenimi izjemami), ki ne izpolnjujejo meril za uradno razvojno pomoč, ki jih določi Odbor za razvojno pomoč Organizacije za gospodarsko sodelovanje in razvoj (OECD/DAC). Ni drugih predpisov, ki bi omogočali financiranje ukrepov, ki ne izpolnjujejo meril za uradno razvojno pomoč, v državah v razvoju, za katere se uporablja instrument za razvojno sodelovanje.

Na več področjih se stališča Komisije in Parlamenta o tem, ali določeni ukrepi izpolnjujejo merila za uradno razvojno pomoč, razhajajo. Evropski parlament je pri izvajanju demokratične kontrole (ko se je Komisija z njim posvetovala o strateških dokumentih in večletnih programih) in tudi v postopku komitologije (ko je pregledal letne akcijske programe) ugotovil vrsto problematičnih primerov, ki po njegovem mnenju ne izpolnjujejo meril za uradno razvojno pomoč. Na podlagi navedenega je sprejel več resolucij, v katerih je Komisiji očital, da je prekoračila svoja izvedbena pooblastila pri sprejemanju takih projektov v skladu z uredbo o instrumentu za razvojno sodelovanje, in pozval k njihovemu umiku.

Posledično so bile nekatere vrste dejavnosti financirane izven instrumenta za razvojno sodelovanje v okviru pripravljalnih ukrepov, ki jih je v ta namen sprejel Evropski parlament (gre za poslovne in znanstvene izmenjave z Indijo in Kitajsko ter sodelovanje z državami srednjega dohodkovnega razreda v Aziji in Latinski Ameriki). Pripravljalni ukrepi so se končali leta 2009. Evropska komisarka Ferrero-Waldnerjeva in predsedniki zadevnih odborov Evropskega parlamenta so se dogovorili, da bodo evropski študenti in učitelji, ki sodelujejo v delu programa Erasmus Mundus zunaj EU , financirani iz instrumenta za razvojno sodelovanje le do konca leta 2009. Z zapolnitvijo vrzeli bi se tudi zagotovilo, da se bodo lahko financirali nekateri energetski projekti in dejavnosti javne diplomacije , ki ne bodo izpolnjevali meril za uradno razvojno pomoč (npr. v Aziji, Osrednji Aziji in Iraku/Iranu).

Predlog Komisije je pragmatična ad hoc rešitev te težave. Države, ki prejemajo sredstva iz instrumenta za razvojno sodelovanje, so v predlogu preprosto vključene v okvir obstoječega instrumenta za sodelovanje z industrializiranimi državami. Ta instrument se je zdel najbolj primeren, saj ga EU uporablja za financiranje sodelovanja za doseganje interesov, ki niso povezani z razvojem. Splošni cilj politike instrumenta za sodelovanje z industrializiranimi državami bo veljal tudi za države, ki prejemajo sredstva instrumenta za razvojno sodelovanje: „predvideti ustrezen odziv na potrebo po krepitvi vezi ter poglobiti medsebojne stike na dvostranski, regionalni ali večstranski osnovi, da bi ustvarili ugodnejše razmere za razvoj odnosov Skupnosti s temi državami in ozemlji ter spodbudili dialog in obenem krepili interese Skupnosti.“

Predlog je časovno omejen na obdobje 2010–2013 in ima omejeno področje uporabe v smislu vsebine politik in proračunskih posledic. Ne vpliva na nobene prihodnje predloge o bodoči generaciji finančnih instrumentov za zunanje delovanje v naslednjem finančnem okviru.

Evropski parlament je predlog Komisije že sprejel s proračunskega vidika . Za nadomestitev pripravljalnih ukrepov in zagotovitev financiranja ukrepov, ki ne izpolnjujejo meril za uradno razvojno pomoč, do uradnega sprejetja predloga so bile v proračunu za leto 2010 ustvarjene nove proračunske vrstice z ustreznimi sredstvi. Če predlog ne bo sprejet, se ta proračunska sredstva zaradi pomanjkanja pravne podlage ne morejo uporabiti.

4. Mnenje Komisije o spremembah, ki jih je predlagal Evropski parlament

4.1 Spremembe, ki jih je Komisija sprejela

Komisija lahko sprejme besedilo, o katerem so se vse tri institucije dogovorile na pogovorih, ki so potekali oktobra in novembra 2010 (uvodne izjave 1, 2, 3, 4, 5, 6, 7, 8 in 9, ter členi 1, 2, 3, 4, 5(2), 7, 8, 9(1), 12, 13 in 14). Povedati je treba, da je te uvodne izjave in člene odobril tudi Svet v prvi obravnavi.

4.2 Spremembe, ki jih je Komisija zavrnila

Komisija ne more sprejeti členov v zvezi z delegiranimi akti in vprašanji komitologije (uvodna izjava 8a, členi 6(1), 14a, 14b, 14c (delegirani akti), člen 6.3, črtanje člena 15 (komitologija)).

Komisija ne more sprejeti člena 16 o finančnih določbah, v skladu s katerim se sredstva instrumenta za razvojno sodelovanje ne morejo uporabiti za financiranje ICI plus. Ta sprememba ni sprejemljiva. Odločitev o viru financiranja je v pristojnosti proračunskih organov v okviru vsakoletnega sprejemanja proračuna. Ne more biti del zakonodajnega akta. Ta člen mora ustrezati standardnim določbam, ki jih vsebuje vsak finančni instrument. Za lažje sprejetje dogovora in v ponovno zagotovilo institucijam pa je Komisija pripravljena dati izjavo o tem, da bodo za izvajanje referenčnega finančnega zneska, določenega v členu 16 za države iz Priloge II, namenjene posebne proračunske vrstice za dejavnosti, ki ne izpolnjujejo meril za uradno razvojno pomoč.

5. Sklepna ugotovitev

Razprave s sozakonodajalcema se bodo nadaljevale po drugi obravnavi, da bi se dosegla sporazumna rešitev. Ta naj bi po možnosti Evropskemu parlamentu podelila obsežne pravice do nadzora v preostalem tekočem večletnem programskem obdobju in pustila odprte možnosti za naslednje programsko obdobje, vključno z možnostjo sprejemanja delegiranih aktov ob popolnem upoštevanju meril iz člena 290 PDEU.